[{"text_idx": "#000000", "text": "Galwadau niwsans o Abertawe yn 'broblem'"}, {"text_idx": "#000001", "text": "Mae pennaeth adran safonau masnach Cyngor Abertawe wedi dweud wrth BBC Cymru Fyw fod nifer y galwadau niwsans o rai canolfannau galwadau yn ardal Abertawe yn broblem, o ystyried nifer y cwynion y mae ei adran yn ei dderbyn."}, {"text_idx": "#000002", "text": "Mae'r galwadau dan sylw yn camwerthu nwyddau i gwsmeriaid."}, {"text_idx": "#000003", "text": "Roedd David Picken yn siarad yn dilyn achos cwmni o'r ddinas oedd wedi gwneud bron i 40 miliwn o alwadau niwsans mewn cyfnod o dri mis."}, {"text_idx": "#000005", "text": "Wrth siarad gyda BBC Cymru Fyw, dywedodd Mr Picken: \"Dros ardal Abertawe mae ein hawdurdodaeth ond fe fyddwn ni'n derbyn cwynion o ar hyd a lled y Deyrnas Unedig o achos natur y busnes."}, {"text_idx": "#000006", "text": "\"Mae'r gwaith yr ydyn ni'n ei wneud yn ymwneud a\u0302 busnesau sydd wedi bod yn gweithredu o ffiniau Cyngor Abertawe, ond rydyn ni wedi gallu cael cymorth ar ffurf asiantaethau fel y Weinyddiaeth Gyfiawnder, neu gan awdurdodau lleol eraill lle mae cwsmeriaid o fewn eu hardaloedd wedi cael eu dal gan ba bynnag weithred y bo."}, {"text_idx": "#000007", "text": "\"Fe fydd y cwynion am bethau yn ymwneud a\u0302'r diwydiant gwasanaethau ac fe fydden nhw'n ymwneud a\u0302 phethau fel yswiriant amddiffyn taliadau, yswiriant ffonau symudol neu, mewn un achos o bwys ddaeth i ben dro yn o\u0302l, oedd yn ymwneud a\u0302 gwerthu yswiriant ffug ar gyfer lloerenau teledu. Byddai'r rhai mwyaf diweddar yn ymwneud a\u0302 thaliadau amddiffyn morgeisi, neu gostau yn honni y byddai'r cwmni\u0308au'n hawlio taliadau am filiau ar eich cyfer."}, {"text_idx": "#000010", "text": "Mae cwmni Falcon & Pointer Cyf. yn un o nifer o gwmni\u0308au yn ardal Abertawe sydd wedi eu herlyn am gamwerthu yn ddiweddar."}, {"text_idx": "#000012", "text": "Roedd y dynion yn rhedeg cwmni Nationwide Review Service Cyf., oedd yn galw cwsmeriaid yn ddirybudd gan ddweud wrthyn nhw fod lle i hawlio ad-daliad ar ffioedd eu cyfrifon banc, ond ni wnaeth y cwmni ddarparu'r gwasanaeth oedd wedi ei addo."}, {"text_idx": "#000013", "text": "Ym mis Tachwedd y llynedd, cafodd David Govier, cyfarwyddwr cwmni Get Green Today Cyf. o Abertawe, ei garcharu am ei ran mewn cynllun galwadau dirybudd oedd yn targedu pobl fregus a'r henoed."}, {"text_idx": "#000015", "text": "Ym mis Mehefin 2015, cafodd tri chyfarwyddwr cwmni Consortium Technology Cyf. o Abertawe eu gwahardd rhag bod yn gyfarwyddwr cwmniau am gyfnod o 26 o flynyddoedd ar y cyd, ar o\u0302l camarwain y cyhoedd i dalu \u00a312 miliwn am wasanaethau i ostwng dyledion cardiau credyd."}, {"text_idx": "#000016", "text": "Disgrifiad o\u2019r llun, Bydd yn rhaid i gwmni\u0308au arddangos eu rhifau ar sgri\u0302n y ffo\u0302n yn y dyfodol"}, {"text_idx": "#000017", "text": "Fe ddefnyddiodd Falcon & Pointer Cyf. dechnoleg deialu awtomatig i wneud miliynau o alwadau mewn 12 wythnos am daliadau PPI oedd wedi'u camwerthu - gan arwain at gannoedd o gwynion gan y cyhoedd."}, {"text_idx": "#000019", "text": "Roedd y cwmni wedi anwybyddu rhybuddion gan y Rheoleiddiwr a Swyddfa'r Comisiynydd Gwybodaeth ac mae nawr wedi colli ei drwydded."}, {"text_idx": "#000022", "text": "\"Bwriad y cwmni yma'n amlwg oedd plagio a thwyllo defnyddwyr. Fe anwybyddon nhw rybuddion gennym ni a Swyddfa'r Comisiynydd Gwybodaeth, ac rydyn ni wedi diddymu eu trwydded o ganlyniad i'r ymgais bwriadol hwnnw i anwybyddu.\""}, {"text_idx": "#000026", "text": "Meddai'r Gweinidog Cyfiander yr Arglwydd Faulks: \"Mae'n flaenoriaeth amddiffyn y cyhoedd a defnyddwyr a byddai ymddygiad cywilyddus y cwmni hwn wedi achosi loes gwirioneddol i lawer o bobl, yn enwedig pobl fregus ac oedrannus."}, {"text_idx": "#000028", "text": "Prif StraeonDiffoddwyr ta\u0302n Gogledd Cymru yn bygwth streicCyhoeddwyd13 awr yn o\u0302lCyngor yn 'peryglu pobl ddall' gyda newidiadau ffyrddCyhoeddwyd1 diwrnod yn o\u0302l'Balch fod gan fy mab opsiwn i ddod o hyd i'w dad'Cyhoeddwyd20 awr yn o\u0302l"}, {"text_idx": "#000031", "text": "'Balch fod gan fy mab opsiwn i ddod o hyd i'w dad'"}, {"text_idx": "#000032", "text": "Cylchgrawn'Hiraeth ac ansicrwydd yn naturiol': cyngor i fyfyrwyr newyddGareth Hughes: O wleidyddiaeth i arlunioYr artist lliwddall sy\u2019n chwarae gyda lliwiauCofio 60 mlynedd ers datgorffori Capel CelynPum munud gyda'r ysgrifennwr trawsryweddol Leo DraytonDiwrnod mawr ymweliad y Mauretania ag Abergwaun yn 1909Max Boyce yn 80: 'Un o'r bois'Hanner canrif o werthu cig yn LlanrugCynnal gwersi Cymraeg... draw yn Ffrainc"}, {"text_idx": "#000034", "text": "Gareth Hughes: O wleidyddiaeth i arlunio"}, {"text_idx": "#000039", "text": "Max Boyce yn 80: 'Un o'r bois'"}, {"text_idx": "#000042", "text": "Cysylltwch a\u0302 niTabledi a ffonau symudolHefyd yn Gymraeg"}]